LDC วิ่งแรง 5 วันติด เทคนิคแจ่มโบรกฯแนะซื้อแนวต้านถัดไป 2.8 บ.
LDC วิ่งแรง 5 วันติด เทคนิคแจ่มบล.คันทรี่ กรุ๊ป ให้แนวต้านถัดไป 2.8 บ.ล่าสุด ณ เวลา 11.14 น.ราคาอยู่ที่ 2.52 บาท บวก 0.20 บาท หรือ 8.62% สูงสุด 2.56 บาท ต่ำสุด 2.32 บาท มูลค่าการซื้อขาย 12.56 ล้านบาท 
29 ธ.ค. 2558

ผู้สื่อข่าวรายงานว่า ราคาหุ้น บริษัท แอลดีซี เด็นทัล จำกัด (มหาชน) หรือ LDC ณ เวลา 11.14 น.อยู่ที่ 2.52 บาท บวก 0.20 บาท หรือ 8.62% สูงสุด 2.56 บาท ต่ำสุด 2.32 บาท มูลค่าการซื้อขาย 12.56 ล้านบาท โดยราคาหุ้นไต่ระดับปรับตัวขึ้นจากจุดต่ำสุดที่ราคา 2.08 บาท เมื่อวันที่ 23 ธ.ค.58 และมีการปรับตัวขึ้นเรื่อยๆติดต่อกันวันนี้เป็นวันที่ 5
ด้านเทคนิค บล.คันทรี่ กรุ๊ป ระบุ LDC แนวรับ 2.28 บาท  แนวต้าน 2.80 บาท แนว Stop loss เมื่อราคาหุ้นใกล้จะหลุด 2.22 บาท ประเมินกราฟ LDC  ปรับตัวสูงขึ้นต่อเนื่องจากระดับต่ำสุด  เป็นผลจากราคาหุ้นที่ยังคงอยู่ในแดน Oversold ของ Stoch ดังนั้นจะต้องดีดตัวให้กลับเข้าสู่ฐานราคาปกติ  โดย MACD ที่มีสัญญาณซื้อจะทำให้ราคาหุ้นปรับขึ้นเป็น U-Curve มีแนวต้าน 2.80 บาท
ขณะที่ วัฒนา ชัยวัฒน์ กรรมการผู้จัดการ LDC เปิดเผยว่า ในเดือน  ธ.ค. 2558 บริษัททยอยเปิดสาขาเพิ่มจำนวน 11 สาขา ในต่างจังหวัดหัวเมืองใหญ่ เช่น มุกดาหาร นครพนม และนครราชสีมา เพื่อรองรับประชาคมเศรษฐกิจอาเซียน (AEC) จากเดิมที่มีแต่สาขาในกุรงเทพฯ จำนวน 21 สาขา โดยคาดว่าจะเปิดสาขาครบ 11 สาขา ในช่วงไตรมาส 1/59 ทำให้สิ้นไตรมาส 1/59 บริษัทมีสาขาทั้งสิ้นรวม 32 สาขา